OpenLLM-France/wikimedia huggingface dataset:
# Neptú i Amimone

Neptú i Amimone és un fresc provinent de la de Vil·la de Carmiano, trobat durant les excavacions arqueològiques de l'antiga ciutat d'Estàbia (l'actual Castellammare di Stabia) i conservat a l'Antiquarium stabiano.

## Història i descripció

El fresc data de la primera meitat del segle i, durant l'època Flàvia i cobria tot el mur occidental del triclini de la Vil·la de Carmiano, enfront del que representa Bacus i Ceres. L'obra va ser descoberta durant la dècada del 1960 per Libero D'Orsi, el primer que va dur a terme una campanya d'excavació a la vil·la i posteriorment va ser separat de la seva ubicació original i conservat a l'Antiquarium stabiano per preservar-ne la integritat.
El fresc està dividit en tres apartats: un de central, on se situa la representació principal i dos laterals. A la part central, envoltat de dibuixos d'elements arquitectònics i sobre un fons vermell pompeià, hi ha el mite d'Amimone, filla de Dànau, salvada i seduïda per Neptú, immortalitzat en una abraçada amb gust eròtic. La representació, a més dels dos protagonistes, presenta nombrosos altres personatges com un cavall, un home d'esquena i un altre que porta una àmfora sobre les seves espatlles. La part inferior del quadre és d'un blau pàl·lid, mentre que la superior acaba amb un fons clar, en el qual es pot veure un amoret que porta un peix sota un braç. Aquesta representació va ser molt popular entre els antics romans i també es troba a la Casa dels Vettii, a les excavacions arqueològiques de Pompeia. Els dos panells laterals, en canvi, sempre en vermell i envoltats d'elements arquitectònics estilitzats i dissenys florals, tenen al centre dues figures voladores, pròpies de les decoracions en què es representaven els mites dionisíacs. El fresc principal de la sala era el Triomf de Dionís. És interessant el revestiment groc, també tripartit: a la part central hi ha representat un paisatge marí amb peixos, mentre que als dos costats hi ha monstres marins en un marc marró.

## Referències

* 1 2 3 4 5 VV.AA.. In Stabiano - Cultura e archeologia da Stabiae (en italià). Castellammare di Stabia: Longobardi Editore, 2006.
* ↑ Marolo, Bruno «L'antica Roma in America: le Ville di Stabia affascinano Washingt on» (en italià). L'Unita, 24-06-2004. Arxivat de l'original el 2016-03-04 [Consulta: 25 gener 2022].

## Vegeu també

* Excavacions arqueològiques d'Estàbia

## Enllaços externs

* «Pàgina web oficial de la comuna de Castellammare di Stabia» (en italià).
# Aretàfila de Cirene

Aretàfila de Cirene (Aretaphila, ̓Αρεταφίλα) va ser una dama grega de Cirene, una colònia que els grecs havien fundat al nord d'Àfrica, que va viure a finals del segle ii aC.
Plutarc explica que el tirà de Cirene, Nicòcrates o Nicostrat va matar el seu marit Fedim (Phaedimus) i la va obligar a conviure amb ell. Nicostrat va espoliar els habitants de la ciutat i torturava els que no volien cedir-li les seves propietats. Aretàfila volia acabar amb les malifetes del seu marit, però la mare de Nicostrat, Calbia, va advertir el seu fill i aquest la va fer vigilar. Aretàfila havia tingut una filla amb Nicostrat, i la va animar a seduir al germà del seu pare, Leandre. Entre la mare i la filla van convèncer Leandre d'assassinar Nicostrat. Leandre el matà i agafà el poder. Però va resultar encara més cruel que Nicostrat, i llavors Aretàfila va pactar amb el rei de Líbia i va aconseguir amb la seva ajuda matar Leandre. Els cirenaics volien donar-li el poder però ella s'hi va negar. Es va estar a casa seva la resta de la seva vida.

## Referències

* ↑ Plutarc. Els mèrits de les dones, III
* ↑ Wolf, J. Ch.. Prosistas griegas: testimonios y fragmentos. Oviedo: KRK Ediciones, 2011, p. 258-259. ISBN 9788483673386.
# Àrquies

Àrquies o Àrquias és el nom dels següents personatges:
* Àrquies de Corint, fundador de Siracusa.
* Àrquies d'Esparta, militar espartà.
* Àrquias de Túrios, actor i després militar grec.
* Àrquies de Xipre, governador de l'illa de Xipre.
* Àrquies d'Alexandria, escriptor grec d'Egipte.
* Aulus Licini Àrquies, poeta grec d'Antioquia de Síria.
# Brucebyen

Brucebyen és un assentament abandonat situat a l'illa de Spitsbergen, a l'arxipèlag Svalbard, Noruega.

## Referències

* ↑ «Brucebyen - The Cruise Handbook for Svalbard». cruise-handbook.npolar.no. Arxivat de l'original el 2016-04-04. [Consulta: 27 setembre 2016].
# Dhansiri

* Per a altres significats, vegeu «Dhansiri (desambiguació)».
El Dhansiri és un riu s'Assam que neix a Towang, una antic principat feudal tibetà avui a la Xina i segueix cap a les muntanyes Aka a Arunachal Pradesh. Entra al districte de Darrang al nord d'Udalguri i corre cap al sud-sud-est fins a trobar al Brahmaputra en el qual desaigua. Entre els llocs que creua hi ha l'estany de Bhairabkund, un lloc de peregrinació. El curs del riu es va modificar el 1902 i va entrar al llit del Rotwa. S'anomena també Jia Dhaneswari. És navegable durant tot l'any per bots dels natius, els més gran de quatre tones.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Eulis Báez

Eulis Báez (Santo Domingo, 18 de març de 1982) és un jugador professional de bàsquet dominicà.

## Carrera esportiva

Va començar jugant l'any 2000 a l'equip de Los Minas de la seva República Dominicana natal, alternant la seva participació en diferents equips de la lliga universitària dels Estats Units, fins que la temporada 2005-06 arriba a la lliga espanyola per jugar a l'Akasvayu Vic de LEB 2. L'any 2007, amb l'equip vigatà, guanya la Copa LEB Plata i la Lliga LEB PLata. El 2008 fitxa pel Grupo Begar León de LEB Or, debutant el 2009 a l'ACB amb el Blancos de Rueda Valladolid, on jugaria dues temporades. En acabar el seu contracte tonaria a la República Dominicana per jugar amb el Leones de Santo Domingo, amb qui es va proclamar campió de lliga. En el mes d'octubre de 2011 torna a la Lliga Endesa per jugar amb el FIATC Joventut de Badalona. Tot i tenir contracte per dues temporades amb l'equip badaloní només hi jugarà una. A començaments de la temporada 2012-13 fitxa per l'Herbalife Gran Canaria. Amb l'equip canar guanyarà la Supercopa Endesa (2017).

### Internacional

Debuta amb la selecció dominicana l'any 2011 al Torneig de les Amèriques, on va aconseguir la medalla de bronze. El 2012 aconsegueix l'or al campionat Centrobasket disputat a San Juan, i participa en el preolímpic de Caracas. Va disputar la copa FIBA Amèrica els anys 2013 i 2015, i el 2014 va jugar també el campionat del Món celebrat a Espanya. Els anys 2017 i 2018 també ha disputat la fase de classificació per al campionat del Món de 2019.

## Referències

* ↑ «El Joventut no puede pagar a Eulis Báez y el jugador se marcha» (en castellà). MARCA, 03-07-2012 [Consulta: 25 desembre 2018].
* ↑ Eulis Báez jugador a l'ACB

## Enllaços externs

* Eulís Báez Arxivat 2009-07-07 a Wayback Machine.
# Holu

Holu és una llengua bantu que es parla a Angola i la República Democràtica del Congo. Hi ha 28.212 holuparlants als dos estats.

## Família lingüística

L'ethnologue la considera com una llengua bantu del grup L, considerant-la una llengua pende juntament amb el samba, el kwese i el phende. Segons el glottolog, és considerada com una llengua mbala-holu-sondi (K.10), de les llengües bantus centre-occidentals juntament amb el mbangala, el kwese, el phende, el mbala i el sonde.

## Holu a Angola

A Angola hi ha 23.117 holuparlants, a la zona del riu Kwango. El dialecte Yeci, que es parla a Angola, podria ser una llengua diferent. Hi ha porcions de la bíblia escrites en holu (anys 1943 i 1956).

## Holu a la República Democràtica del Congo

Hi ha 5.095 parlants de holu a l'extrem sud-oest de la província de Bandundu.

## Dialectes

Hi ha dos dialectes, el Holu i el Yeci. Aquest podria ser una llengua separada. El Holu és una llengua propera al Samba (llengua).

## Referències

* ↑ Holu al SIL International al desembre del 2008
* ↑ «L». ethnologue. [Consulta: 21 gener 2015].
* ↑ «Mbangala». Glottolog. [Consulta: 21 gener 2015].
# Odo Casel

Odo Casel (27 de setembre de 1886, Koblenz-Lutzel - † 28 de març de 1948, Herstelle) fou un teòleg catòlic alemany conegut sobretot pels seus estudis en relació amb la litúrgia i el seu aprofundiment en temes relacionats amb el memorial.
Després d'estudiar filologia clàssica a la Universitat de Bonn es feu benedictí l'any 1905, i va traslladar-se a viure a l'Abadia de Maria Laach, on després de completar la seva formació fou ordenat sacerdot el 1911. Després va traslladar-se a Roma, on obtingué el doctorat en teologia dogmàtica sobre la doctrina eucarística de Sant Justí Màrtir. Després tornà a Bonn, on obtingué el doctorat en filologia grega amb una tesi sobre el silenci místic segons els filòsofs grecs. La seva tornada a l'abadia de Laach implicà l'inici dels seus estudis de litúrgia. El 1922 es traslladà a Herstelle.
Començà les seves publicacions litúrgiques a Ecclesia orans el 1918 i ja hi mostrà la seva teoria que considerava la litúrgia com una forma cultural semblant a les de les religions mistèriques paganes. La litúrgia cristiana implicaria, segons afirmava ell, la presència de l'acció salvífica de Crist a través del memorial. Anomena tota la seva interpretació de la litúrgia una «doctrina dels misteris». Fou un teòleg particularment influent en el moviment litúrgic. Moltes de les seves intuïcions foren integrades en l'ensenyament oficial de l'Església Catòlica pel Papa Pius XII a la seva encíclica Mediator Dei el 1947.

## Obra

* El memorial del Senyor en la litúrgia cristiana primitiva (1918)
* La litúrgia com a celebració mistèrica (1922)
* El misteri del culte cristià (1935)
# Àries

«Àries o Aries» té aquests significats:
* Constel·lació d'Àries, constel·lació zodiacal, situada entre Pisces a l'oest i Taurus a l'est
* Àries (astrologia), signe del zodíac
* Àries, plural d'ària
* Arieș, riu de Romania, afluent del Mureș (que alhora és afluent del Danubi) que flueix per les províncies d'Alba i Cluj
* Dodge Aries, model d'automòbil fabricat per Chrysler
* Aries-Espénan, municipi al departament dels Alts Pirineus (regió d'Occitània, França)
* Punt d'Àries, un dels dos punts de l'esfera celeste on l'equador celeste talla el pla de l'eclíptica
# Carpobrotus deliciosus

Carpobrotus deliciosus és una espècie de la família de les aizoàcies que es distribueix per la zona occidental de Sud Àfrica. És una planta crassa que creix a llocs costaners, sòls sorrencs exposats i dunes. Té les flors porpres, rosades o blanques. Les fulles són verdes, vermelloses i gairebé rectes. Fan fruites dolces molt bones per a fer-ne melmelada de figa agra.

## Referències

* ↑ «Carpobrotus deliciosus» a The Plant List. Data consulta: 2 de febrer de 2015

## Enllaços externs

* plantzafrica.com Arxivat 2016-12-24 a Wayback Machine.
# Campiña de Carmona

La Campiña de Carmona és una comarca situada a la província de Sevilla, a Andalusia.
Comprèn els municipis de Carmona, El Viso del Alcor, La Campana i Mairena del Alcor.
Se sitúa a la zona central de la província i limita a l'est amb la Comarca d'Écija, al sud amb la Campiña de Morón y Marchena, a l'oest amb la Comarca Metropolitana de Sevilla i al nord amb la Vega del Guadalquivir.

## Referències

* ↑ «Comarca La Campiña».
* ↑ «Campiña de Carmona». [Consulta: 22 juny 2019].
# Districte electoral de St. Libory

El Districte electoral de St. Libory (en anglès: St. Libory Precinct) és un districte electoral situat al comtat d'Howard en l'estat nord-americà de Nebraska. En el Cens de 2020 tenia 763 habitants i una densitat poblacional de 5,75 persones per km².

## Referències

* ↑ «St. Libory precinct, Howard County, NE». Census Reporter, anglès. [Consulta: 29 juliol 2023].
# Eulogi

Eulogi és el nom dels següents personatges:
* Favoni Eulogi, retòric romà nascut a Cartago i contemporani i deixeble de sant Agustí
* Eulogi d'Alexandria, patriarca d'Alexandria mort el 608
* Eulogi de Tarragona, diaca martiritzat conjuntament amb Sant Fructuós al teatre romà de Tarragona
* Eulogi de Còrdova, màrtir a Còrdova al segle IX
# Holtzwihr

Holtzwihr (en alsacià Holzwihr, Holzweier (alemany)) és un municipi francès, situat a la regió del Gran Est, al departament de l'Alt Rin. L'any 2008 tenia 1.445 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 482 | 527 | 631 | 728 | 831 | 1.064 |

## Administració

Llista d'alcaldes :
| Període | Identitat | Partit |
| 2001- | Bernard Gerber | |
# Odo (aranya)

* Per a altres significats, vegeu «Odo».
Odo és un gènere d'aranyes araneomorfes de la família dels xenoctènids (Xenoctenidae). Fou descrit per primera vegada per Eugen von Keyserling el 1887.
Les espècies d'aquest gènere es troben a Amèrica del Sud, a Amèrica Central i a les Antilles. Una espècie, Odo australiensis, viu a Austràlia; probablement, no pertany a aquest gènere però no s'ha acabat de confirmar.

## Taxonomia

Segons el World Spider Catalog amb data de 23 de gener de 2019 hi ha les següents espècies:
** Odo abudi Alayón, 2002 – Hispaniola
** Odo agilis Simon, 1897 – St. Thomas
** Odo ariguanabo Alayón, 1995 – Cuba
** Odo australiensis Hickman, 1944 – Austràlia Central
** Odo blumenauensis Mello-Leitão, 1927 – Brasil
** Odo bruchi (Mello-Leitão, 1938) – Argentina
** Odo cubanus (Franganillo, 1946) – Cuba
** Odo desenderi Baert, 2009 – Equador (Illes Galápagos)
** Odo drescoi (Caporiacco, 1955) – Veneçuela
** Odo galapagoensis Banks, 1902 – Equador (Illes Galápagos)
** Odo gigliolii Caporiacco, 1947 – Guyana
** Odo incertus Caporiacco, 1955 – Veneçuela
** Odo insularis Banks, 1902 – Equador (Illes Galápagos)
** Odo keyserlingi Kraus, 1955 – El Salvador
** Odo lenis Keyserling, 1887 (espècie tipus) – Nicaragua
** Odo limitatus Gertsch & Davis, 1940 – Mèxic
** Odo lycosoides (Chamberlin, 1916) – Perú
** Odo maelfaiti Baert, 2009 – Equador (Illes Galápagos)
** Odo obscurus Mello-Leitão, 1936 – Brasil
** Odo patricius Simon, 1900 – Perú, Xile
** Odo pulcher Keyserling, 1891 – Brasil
** Odo roseus (Mello-Leitão, 1941) – Argentina
** Odo sericeus (Mello-Leitão, 1944) – Argentina
** Odo serrimanus Mello-Leitão, 1936 – Brasil
** Odo similis Keyserling, 1891 – Brasil
** Odo tulum Alayón, 2003 – Mèxic
** Odo vittatus (Mello-Leitão, 1936) – Brasil

## Referències

* 1 2 Keyserling, E. (1887b). Neue Spinnen aus America. VII. Verhandlungen der Kaiserlich-Königlichen Zoologisch-Botanischen Gesellschaft in Wien 37: 421-490.
* 1 2 (anglès) World Spider Catalog: Odo Keyserling, 1887 en la família Xenoctenidae +base de dades. Accés el 24 de gener de 2019.
* ↑ Raven & Stumkat, 2003 : Problem solving in the spider families Miturgidae, Ctenidae and Psechridae (Araneae) in Australia and New Zealand. Journal of Arachnology, vol.31, p.105-121 (text integral).
# Červený Kláštor

Červený Kláštor és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1828.
# Carpobrotus acinaciformis

Carpobrotus acinaciformis és una espècie de planta suculenta perenne de la família de les Aizoàcies, nativa de Sud-àfrica.

## Descripció

Planta perenne suculenta de fulles gruixudes, crasses de 4-13 cm, oposades de secció triangular. Té un port rastrer amb tiges llargues molt ramificades. Amb grans flors de color rosa (fins a 12 cm) solitàries i terminals.

## Espècie invasora

Són àmpliament conreades, especialment per a fixació de dunes i talussos. Es va naturalitzar a Europa a finals del s.XVII a zones properes al mar.
Presenta un marcat caràcter invasor a causa fonamentalment de la seva capacitat de multiplicació vegetativa, reproducció asexual per agamospèrmia i reproducció sexual. Rosegadors i gavines en dispersen els fruits, mentre que el seu gust desagradable limita el control per part d'herbívors.

### Espanya

A causa del seu potencial colonitzador i pel fet de constituir una amenaça greu per a les espècies autòctones, els hàbitats o els ecosistemes, aquesta espècie, juntament amb Carpobrotus edulis, ha estat catalogada al Catàleg Espanyol d'Espècies Exòtiques Invasores, aprovat pel Reial Decret 1628/2011, de 14 de novembre, estant prohibida a Espanya la seva introducció al medi natural, possessió, transport, tràfic i comerç.
És una espècie que tot i que ha estat citada a Espanya, existeix una gran confusió en la seva reconeixença fins i tot entre els experts, havent-se confirmat que aquells exemplars citats a Espanya en realitat són C. edulis.

## Taxonomia

Carpobrotus acinaciformis va ser descrita per (L.) L. Bolus i publicada a Fl. Pl. South Africa 7: t. 247 1927.

### Etimologia

* Carpobrotus: nom genèric que deriva del grec karpos (fruita) i brota (comestible), que fa referència al fet que són fruits comestibles.
* acinaciformis: epítet llatí que significa "amb forma de simitarra".

### Sinonímia

* Mesembryanthemum acinaciforme L.

## Referències

* 1 2 «Asturnatura.com. Carpobrotus acinaciformis (L.) Bolus».
* ↑ «Carpobrotus acinaciformis». Tropicos.org. Missouri Botanical Garden. [Consulta: 11 agost 2012].
* ↑ Carpobrotus acinaciformis a Flora de Canarias.
* ↑ acinaciformis a Epítetos Botánicos.
* ↑ «Carpobrotus acinaciformis» a EOL. Data consulta: 11 de juliol de 2014.

## Bibliografia

* Gibbs Russell, G. E., W. G. Welman, E. Reitief, K. L. Immelman, G. Germishuizen, B. J. Pienaar, M. v. Wyk & A. Nicholas. 1987. List of species of southern African plants. Mem. Bot. Surv. S. Africa 2(1-2): 1-152(pt. 1), 1-270(pt. 2).
* ALI, S. I., S. M. H. JAFRI & A. EL GADI (ed.) (1989). Flora of Libya. Al Faateh University. Tripoli. [p.9]
* GREUTER, W., H. M. BURDET & G. LONG (ed.) (1984). MED-CHECKLIST. [vol. 1] Conservatoire & Jardin botaniques de la Ville de Genève. [p.43]
* CASTROVIEJO S. & al. (ed.) (1990). Flora Iberica. Real Jardín Botaníco, C.S.I.C. Servicio de Publicaciones. Madrid. [p.84]
* FENNANE, M., M. IBN TATTOU, J. MATHEZ, A. OUYAHYA & J. EL OUALIDI (éd.) (1999). Flore pratique du Maroc. vol. [1] Trav. Inst. Sci., Série Bot. 36. Rabat. [p.139]
* FENNANE, M. & M. IBN TATTOU (2005). Flore vasculaire du Maroc. Inventaire et chorologie. Trav. Inst. Sci. Univ. Mohammed V, Sér. Bot. 37: [25]
# Can Bas

Can Bas és un mas amb molí al terme municipal de Cardedeu (Vallès Oriental) protegit com a bé cultural d'interès local. Hi ha un incendi documentat durant la Guerra del Francès, i una reconstrucció que data vers 1813 segons la biga de les golfes. La propietat de la casa ha estat de sempre dividida en dos, i un dels propietaris -que té la seva part arrendada que no és el molí- sembla que conserva documentació.
Masia amb coberta a doble vessant, orientada a llevant. Porta dovellada, planta pis i golfes. Les finestres amb pedra motllurada i ampit sortit. Presenta rellotge de sol. La façana està arrebossada, amb angles de pedra. Les portes interiors tenen llinda de pedra de granit. Té un cos adossat al llarg del cantó est, i la casa fou allargada uns 8m pel nord en tota la seva amplada. Una biga cremada de les golfes duu la data de 1813. La casa està dividida en dos habitatges. El de l'esquerra correspon al molí, i la meitat dreta era dels qui tenien les terres. L'estructura del molí ha desaparegut i hi ha un garatge. A sota, l'antic pas d'aigua conservat per un cas de riuada fer de desguàs. A la façana hi ha un bacallà pintat, i en una paret té una finestra romànica aprofitada. A l'interior hi ha un forn de pa.

## Notes

* 1 2 «Molí de Can Bas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Districte electoral de Tarragona

El districte de Tarragona fou una circumscripció electoral del Congrés dels Diputats utilitzada en les eleccions generals espanyoles entre 1871 i 1923. Es tractava d'un districte uninominal, ja que només era representat per un sol diputat.
L'any 1878 es va aprovar una nova llei electoral que va fusionar els districtes de Tarragona, Reus i Falset en un districte plurinominal de 3 escons anomenat Tarragona-Reus-Falset.

## Àmbit geogràfic

El districte comprenia tot el partit judicial de Tarragona i de municipis del Baix Gaià pertanyents al partit del Vendrell.

## Diputats electes

| Elecció | Diputat | Partit/Ideologia |
| 1871 | Francesc Rispa i Perpinyà | Partit Republicà Democràtic Federal |
| Abril 1872 | Magí Lladós i Rius | Partit Progressista |
| Agost 1872 | Pau Bosch i Barrau | Liberal |
| 1872 (parcial) | Joan Josep Borrell i Miquel | Sense dades |
| 1873 | Josep Maria Torres | Sense dades |
| 1876 | Plàcid-Maria de Montoliu i de Sarriera | Conservador |

## Resultats electorals
### Dècada de 1870

Eleccions generals del 20/01/1876 :
| Partit/Ideologia | Partit/Ideologia | Candidat | Vots | % |
| | Conservador | Plàcid-Maria de Montoliu i de Sarriera | 3.785 | 83,6 |
| | Altres | Altres | 743 | 16,4 |
| Total | Total | Total | 4.528 | 100 |
Eleccions generals del 10/05/1873 :
| Partit/Ideologia | Partit/Ideologia | Candidat | Vots | % |
| | Sense dades | Josep Maria Torres | 4.963 | 99,4 |
| | Altres | Altres | 30 | 0,6 |
| Total | Total | Total | 4.993 | 100 |
Elecció parcial del 09/11/1872 :
| Partit/Ideologia | Partit/Ideologia | Candidat | Vots | % |
| | Sense dades | Joan Josep Borrell i Miquel | 1.030 | 98,6 |
| | Altres | Altres | 15 | 1,4 |
| Total | Total | Total | 1.045 | 100 |
Eleccions generals del 24/08/1872 :
| Partit/Ideologia | Partit/Ideologia | Candidat | Vots | % |
| | Liberal | Pau Bosch i Barrau | 2.261 | 67,3 |
| | Altres | Altres | 1.097 | 32,7 |
| Total | Total | Total | 3.358 | 100 |
Eleccions generals del 03/04/1872 :
| Partit/Ideologia | Partit/Ideologia | Candidat | Vots | % |
| | Partit Progressista | Magí Lladós i Rius | 1.836 | 36,3 |
| | Altres | Altres | 3.224 | 63,7 |
| Total | Total | Total | 5.060 | 100 |
Eleccions generals del 08/03/1871 :
| Partit/Ideologia | Partit/Ideologia | Candidat | Vots | % |
| | Partit Republicà Democràtic Federal | Francesc Rispa i Perpinyà | 3.527 | 52,4 |
| | Altres | Altres | 3.205 | 47,6 |
| Total | Total | Total | 6.732 | 100 |

## Referències

* ↑ Gaceta de Madrid, 364, 30/12/1878.
* ↑ «Anexo al 27». Gaceta de Madrid, 27, 27-01-1871.
* ↑ Balcells, Albert; Culla, Joan B.; Mir, Conxita. Les eleccions generals a Catalunya de 1901 a 1923. Barcelona: Fundació Jaume Bofill, 1982. ISBN 84-85557-09-3.

## Bibliografia

* Balcells, Albert; Culla, Joan B.; Mir, Conxita. Les eleccions generals a Catalunya de 1901 a 1923. Barcelona: Fundació Jaume Bofill, 1982. ISBN 84-85557-09-3
# Ibestad

Ibestad (en sami septentrional: Ivvárstáđiid) és un municipi situat al comtat de Troms, Noruega. Té 1.403 habitants (2016) i la seva superfície és de 241.27 km².

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 8 setembre 2016].
# Ombres i boira

Ombres i boira (Shadows and Fog en la versió original) és una pel·lícula estatunidenca, escrita i dirigida per Woody Allen, estrenada el 1992. Aquesta pel·lícula ha estat doblada al català.

## Argument

En una petita ciutat d'Europa central, vagareja un estrangulador. Kleinman, un empleat sense nivell i clarament poruc, és reclutat per força per la milícia que s'acaba de formar. A mesura que avança la nit, mentre que els homicidis tenen lloc, Kleinman coneix una commovedora empassadora de sabres la parella de la qual està en perill.

## Repartiment

* Woody Allen: Kleinman
* Mia Farrow: Irmy
* John Malkovich: pallasso
* Michael Kirby: l'estrangulador
* Madonna: Marie
* Donald Pleasence: doctor
* Lily Tomlin: prostituta
* Jodie Foster: prostituta
* Kathy Bates: prostituta
* John Cusack: Jack, l'alumne
* Kate Nelligan: Eva
* Fred Gwynne: el deixeble de Hacker
* Julie Kavner: Alma
* John C. Reilly: policia
* Victor Argo: vigilant
* Eszter Balint

## Referències

* ↑ «Ombres i boira». esadir.cat.
* ↑ «Shadows and Fog». The New York Times.